Ҡ.т. фонетикаһында дөйөм төрки телендәге &#91; ч &#93; һәм &#91; ш &#93; фонемаларына тура килгән &#91; ш &#93; һәм &#91; с &#93; өндәре ҡулланылыу айырым үҙенсәлек булып тора , сағ . : ҡарағалпаҡса “ кашан ” ка &#91; ш &#93; ан — ҡырғыҙса “ качан ” ка &#91; ч &#93; ан , “ бас ” ба &#91; с &#93; — башҡортса “ баш ” ба &#91; ш &#93; һ.б. Исем ҡылым нигеҙ ҡылымға -ыу / -иу , -ыс / -ис , -мак / -мек аффикстары ҡушылыу юлы менән яһала , сағ. ҡарағалпаҡса “ алыу ” — башҡортса “ алыу ” , “ билис ” — “ белеү ” , “ көрмек ” — “ күреү ” һ.б. Ҡылымдың хәҙерге заман формаһы -ып / -ип / -п ялғауҙарына бөткән хәл ҡылым менән “ жат- ” ярҙамсы ҡылымының ҡушылыуынан яһала , сағ . : ҡарағалпаҡса “ келип жатырман ” — башҡортса “ килә ятам ” .